**OSNOVNA ŠKOLA BARTULA KAŠIĆA-ZADAR**

**GLAZBENA KULTURA**

**Žan Morović, prof.**

**Marija Jurjević, mag. prim. edu.**

**šk. god. 2019./2020.**

**ELEMENTI PRAĆENJA I KRITERIJI OCJENJIVANJA UČENIKA**

**U PREDMETU GLAZBENA KULTURA**

(nastava na daljinu)

Ocjena iz predmeta glazbena kultura mora biti poticaj u osobnom razvoju učenika na tom polju, a u postupcima provjeravanja i ocjenjivanja moraju se poštovati učenikove sposobnosti i mogućnosti.

Ova izvanredna situacija traži i izvanredni način vrednovanja. Shodno tome, vrednovanje će biti usmjereno na učeničku aktivnost u nastavi na daljinu, na točnost i pravovremenost u izvršavanju zadataka i projekata, samostalnost u radu, suradničkom radu s drugim učenicima i učiteljem, vrednovanju učenikove aktivnosti u istraživanju, gledanju i slušanju glazbenih i kulturnih događaja ponuđenih na sredstvima javne komunikacije (TV, Internet, itd.)

**4. razred**

Učenici će napraviti plakat (ilustraciju) na temelju odslušane glazbe ili glazbenog filma.

Učenici će izraditi plakat koji će obuhvatiti teorijski dio glazbene kulture te će na njemu sažeti osnovne elemente glazbenog jezika, a samim time razviti glazbenu kreativnost.

**5. razred**

Učenici će napraviti plakat koji će obuhvatiti cjelinu trzaća glazbala. Učenici će prikazati razliku gudačkih i trzaćih glazbala, skupinu glazbala, instrumentalne sastave i orkestre te opažati izvedbenu ulogu glazbala.

**6. razred**

Učenici će izraditi prezentaciju koja će obuhvatiti cjelinu *Pjevački glasovi*. Prezentacija će obuhvatiti značajke glasa, vrste pjevačkih glasova, vokalne ansamble te zborsko pjevanje.

**7. razred**

Učenici će izraditi prezentaciju (PPT, PPTX) koja će obuhvatiti višestavačne instrumentalne glazbene vrste te simfonijsku pjesmu. U prezentaciji učenik treba:

1. predstaviti višestavačne instrumentalne vrste;
2. navesti tempa i glazbene oblike pojedinih stavaka višestavačnih instrumentalnih vrsta;
3. razlikovati i opisati svaki glazbeni slog;
4. potkrijepiti svaki glazbeni slog konkretnim primjerom;
5. usporediti izvođačke sastave simfonije, koncerta, sonate, gudačkoga kvarteta, suite i simfonijske pjesme.

**8. razred**

Učenici će napraviti malo istraživanje o temama ponuđenim za glazbeno-stilsko razdoblje koje se obrađuje. U kratkim crtama o svom istraživanju izvješćuju učitelja pisanim putem.

Učenici će napraviti prezentaciju (PPT, PPTX) u kojoj će predstaviti jedno glazbeno-stilsko razdoblje (srednji vijek, renesansa, barok, klasicizam, romantizam, 20. stoljeće). U prezentaciji učenik treba:

1. navesti opće značajke glazbeno-stilskog razdoblja (povijesni kontekst);
2. navesti značajke glazbe glazbeno-stilskog razdoblja (vrste, oblike, građu, razvoj);
3. potkrijepiti značajke glazbenim primjerima;
4. nabrojiti najvažnije skladatelje glazbeno-stilskog razdoblja te o njima dati kraću informaciju (godinu rođenja i smrti, narodnost, najvažnije detalje iz života, najznačajnija djela);
5. predstavljanje skladatelja potkrijepiti glazbenim primjerima.

**VREDNOVANJE PLAKATA**

|  |  |  |  |  |
| --- | --- | --- | --- | --- |
| **ODREDNICE** | **4** | **3** | **2** | **1** |
| **NAZIV TEME** | Detalji na plakatu obuhvaćaju važne informacije i povećavaju razumijevanje među publikom. | Detalji na plakatu uključuju važne informacije, ali publici treba više informacija za potpuno razumijevanje. | Detalji na plakatu povezani su s temom, ali su previše općeniti ili nedostatni. Publici treba više informacija za razumijevanje. | Detalji na plakatu nemaju veze s temom ili su slabo s njom povezani. |
| **UPORABA GRAFIČKIH SREDSTAVA** | Svi su grafički elementi povezani s temom i omogućuju jednostavnije razumijevanje. | Svi su grafički elementi povezani s temom i uglavnom omogućuju jednostavnije razumijevanje. | Svi su grafički elementi povezani s temom. | Grafički elementi nisu povezani s temom. |
| **ORGANIZACIJA SADRŽAJA** | Informacije su odlično organizirane s jasnim naslovima i podnaslovima. | Informacije su organizirane s naslovima i podnaslovima. | Informacije su organizirane, ali nedostaju naslovi i podnaslovi ili ne pomažu čitatelju pri razumijevanju. | Informacije djeluju neorganizirano. |
| **IZGLED I OBLIKOVANJE** | Sve su informacije s plakata uočljive i lako se mogu vidjeti i razaznati s udaljenosti od dva metra. | Većina je informacija na plakatu uočljiva i lako se može razaznati s udaljenosti od dva metra. | Većina je informacija na plakatu uočljiva i lako se može razaznati s udaljenosti od jednog metra. | Većina je informacija na plakatu nejasna ili premalena. |
| **IZVORI** | Svi izvori (informacije i slikovni prikazi) potkrijepljeni su bibliografijom. | Svi izvori (informacije i slikovni prikazi) potkrijepljeni su bibliografijom, ali ima nekih pogrešaka u obliku. | Svi izvori (informacije i slikovni prikazi) potkrijepljeni su, ali informacije su nepotpune ili nisu željenog oblika. | Samo su neki izvori (informacija i slikovni prikazi) potkrijepljeni i dokumentirani. |
| **SREDSTVA** | Nema gramatičkih, pravopisnih, stilističkih i leksičkih pogrešaka. | Uglavnom nema gramatičkih, pravopisnih, stilističkih i leksičkih pogrešaka. | Nekoliko je gramatičkih, pravopisnih, stilističkih i leksičkih pogrešaka. | Mnogobrojne su gramatičke, pravopisne, stilističke i leksičke pogreške. |

**UKUPNO 24 boda**

**24/23 = odličan (5)**

**22/21 = vrlo dobar (4)**

**20/19 = dobar (3)**

**18 > = vratiti na doradu**

**VREDNOVANJE PREZENTACIJE**

|  |  |  |  |  |
| --- | --- | --- | --- | --- |
| **ODREDNICE** | **4** | **3** | **2** | **1** |
| **SADRŽAJ** | Sadržaj u prezentaciji obuhvaća važne informacije i daje na uvid relevantne činjenice potrebne za razumijevanje gradiva. | Sadržaj u prezentaciji obuhvaća važne informacije, ali treba više informacija za potpuno razumijevanje iznesenog. | Sadržaj u prezentaciji obuhvaća važne informacije, ali je previše općenit ili nedostatan. Treba više informacija za razumijevanje iznesenog. | Sadržaj nema veze s temom ili je slabo s njom povezan. |
| **ORGANIZACIJA SADRŽAJA** | Informacije su odlično organizirane s jasnim naslovima i podnaslovima. | Informacije su organizirane s naslovima i podnaslovima. | Informacije su organizirane, ali nedostaju naslovi i podnaslovi ili ne pomažu čitatelju pri razumijevanju. | Informacije djeluju neorganizirano. |
| **KVALITETA PRIKAZA** | Veličina i oblik znakova omogućava lako čitanje iz svih dijelova učionice. Intenzitet svjetlosti ne zamara učenike i omogućava laku akomodaciju oka kod zapisivanja. Kontrast teksta i podloge omogućava lako čitanje bez zamora ili napora, bitni dijelovi teksta su istaknuti, slike su jasne i primjerene, film je jasan i primjeren. | Veličina i oblik znakova omogućava lako čitanje iz svih dijelova učionice. Intenzitet svjetlosti ne zamara učenike i omogućava laku akomodaciju oka kod zapisivanja. Bitni dijelovi teksta su istaknuti. Film i/ili slike nisu korektno obrađeni. Kontrast teksta i podloge je loš i ne omogućava lako čitanje bez zamora ili napora | Veličina i oblik znakova omogućava lako čitanje iz svih dijelova učionice. Intenzitet svjetlosti ne zamara učenike i omogućava laku akomodaciju oka kod zapisivanja. Nisu istaknuti bitni dijelovi teksta. Film i/ili slike nisu korektno obrađeni. Kontrast teksta i podloge je loš i ne omogućava lako čitanje bez zamora ili napora. | Veličina i oblik znakova omogućava lako čitanje iz svih dijelova učionice. Ostali elementi nisu korektno izvedeni. |
| **KVALITETA MATERIJALA** | Količina teksta je dostatna za kvalitetno praćenje i zapisivanje tijekom predavanja; natuknice su jasne, potpune i sadrže samo bitno; broj slajdova je primjeren trajanju prezentacije. | Količina teksta je dostatna za kvalitetno praćenje i zapisivanje tijekom predavanja. Natuknice su jasne, potpune no preopširne su. Broj slajdova je primjeren trajanju prezentacije. | Količina teksta je dostatna za kvalitetno praćenje i zapisivanje tijekom predavanja. Natuknice su jasne i potpune ali preopširne. Broj slajdova nije primjeren trajanju prezentacije | Količina teksta je dostatna za kvalitetno praćenje i zapisivanje tijekom predavanja. Ostali elementi nisu korektno izvedeni. |
| **KVALITETA ANIMACIJE** | Natuknice se pojavljuju prateći izlaganje; animacija je nenametljiva i ne zamara; veze na prethodne stranice su dobro postavljene; pojavljivanje slika i teksta na slajdu je dobro osmišljeno i izvedeno. | Natuknice se pojavljuju prateći izlaganje; animacija je nenametljiva i ne zamara; veze na prethodne stranice su dobro postavljeni. Pojavljivanje slika i teksta na slajdu nije dobro osmišljeno i izvedeno. | Natuknice se pojavljuju prateći izlaganje; animacija je nenametljiva i ne zamara. Veze na prethodne stranice nisu dobro postavljene. Pojavljivanje slika i teksta na slajdu nije dobro osmišljeno i izvedeno. | Natuknice se pojavljuju prateći izlaganje. Ostali elementi nisu korektno izvedeni. |
| **IZVORI** | Svi izvori (informacije i slikovni prikazi) potkrijepljeni su bibliografijom. | Svi izvori (informacije i slikovni prikazi) potkrijepljeni su bibliografijom, ali ima nekih pogrešaka u obliku. | Svi izvori (informacije i slikovni prikazi) potkrijepljeni su, ali informacije su nepotpune ili nisu željenog oblika. | Samo su neki izvori (informacija i slikovni prikazi) potkrijepljeni i dokumentirani. |
| **SREDSTVA** | Nema gramatičkih, pravopisnih, stilističkih i leksičkih pogrešaka. | Uglavnom nema gramatičkih, pravopisnih, stilističkih i leksičkih pogrešaka. | Nekoliko je gramatičkih, pravopisnih, stilističkih i leksičkih pogrešaka. | Mnogobrojne su gramatičke, pravopisne, stilističke i leksičke pogreške. |

**UKUPNO 24 boda**

**28/27/26 = odličan (5)**

**25/24/23 = vrlo dobar (4)**

**22/21/20 = dobar (3)**

**19 > = vratiti na doradu**

**VREDNOVANJE ISTRAŽIVANJA**

|  |  |
| --- | --- |
| **ODREDNICA** | **BODOVI** |
| Jasnoća misli potpuna i pokazuje razumijevanje gradiva, postavlja jasni prikaz teme ili promišljena pitanja, zaključci su potkrepljeni prikazanim podacima, pokazuje kreativnost i/ili prilaže više grafičkih prikaza podataka ili pojmova te glazbenih poveznica. | 11 |
| Jasnoća misli prisutna i pokazuje razumijevanje glavnih procesa, uključuje dobar prikaz teme ili pitanja, prikazuje prihvatljive poveznice i zaključke, može sadržavati grafičke prikaze. | 10 |
| Dovršen zadatak, ali objašnjenja mogu biti malo dvosmislena ili nejasna, može sadržavati neke nedovršenosti i neprimjerenosti ili nejasnoće u objašnjenju, primjeni i predstavljanju sadržaja, razumijevanju, odnosno donošenju zaključaka. | 9 |
| Uspješan početak, ali izostavljeni značajni dijelovi ili nije potpuno završeno, prikazi mogu biti netočni ili izostavljeni, netočna ili nepotpuna analiza, poveznice i zaključci. | 8 |
| Rješenje i objašnjenje nepotpuno ili nejasno ili sadrži veće propuste zbog konceptualnog nerazumijevanja i nepravilne upotrebe pojmova uz neprikladni prikaz sadržaja. | 7 |
| Rješenja ne odražavaju niti najvažnije elemente zadatka, nisu prepoznate potrebne informacije, prepričano pitanje bez pokušaja rješenja. | 6 |
| Nije niti započeto rješavanje zadatka. | 0 |

**UKUPNO 11 boda**

**11/10 = odličan (5)**

**9/8 = vrlo dobar (4)**

**7 = dobar (3)**

**6> = vratiti na doradu**

**ZAKLJUČNA OCJENA**

Na zaključnu ocjenu utječu:

1. radne navike,
2. temeljitost,
3. ustrajnost u radu,
4. discipliniranost,
5. samostalnost u radu,
6. koncentracija na rad,
7. marljivost i zainteresiranost za glazbene sadržaje nastave glazbene kulture.

**Konačne ocjene na kraju školske godine ocjena kriterij**

odličan (5) samostalno i sigurno

vrlo dobar (4) samostalno, ali nesigurno

dobar (3) uz pomoć nastavnika

KONAČNA OCJENA NIJE ARITMETIČKA SREDINA ZABILJEŽENIH BROJČANIH OCJENA U IMENIKU.